شەفەق
نیوز/ دەیان کەس لە پارێزگایل موسەنا و زیقار ئەرا داوای کار و فەرمانبەری
خۆپیشاندان کردن.
پەیامنێرەیل
ئاژانس شەفەق نیوز وتن: خەڵک ناوچەیل هیلال و مەملەحە لە پارێزگای موسەنا، رییەگە
وەرەو کارەگەیل چەمەنتو بڕین، و داوای دەرفەتیل کار کردن، و ئی دەرفەتەیل وە
کەسەیلیگ لە پارێزگا و ناوچەیلیگ تر نەیریەن.
لە
زیقار دەرچگەیل کولێژەیل ئیدارە و ئابووری لە مانگگردنیان لە وەردەم بینای
پارێزگاگە لە رووژەیل رەمەزان وەردەوام بوین.
لە خود
باوەتەگە؛ دەیان کەس لە لایەنگرەیل حزب شیوعی و بەشیگ لە رووشنهویرەیل خەڵک
سلێمانی لە وەردەم بینای پارێزگاگە لە هەرێم کوردستان ناڕەزایەتی کردن، و داوا
کردن لە مووچەیل نەوڕیەێد و کۆنتڕۆڵ گرانی نرخەیل لە بازاڕەیل بگریەێد.
عوسمان
حەمە سەعید ئەندام حزب شیوعی لە کۆنگرەیگ رۆژنامەوانی ئاژانس شەفەق نیوز ئامادەی
بوی وت: داوا لە حکومەت هەرێم کەیمن لە مووچەیل نەوڕیەێد و بایەدە وە تەواوی خەرج
بکریەێد، لەدویای زیایبوین داهاتەیل حکومەت.
و
داوای کۆنتڕۆڵکردن بازاڕەیل کرد ئەرا نواگردن بەرزەوبوین نرخەیل، چوونکە بار
هاووڵاتی سەنگینەو کەێد، و نرخەیلیگ گونجیاگ دانریەن ئەرا وسانن تەمای بازرگانەیل،
ک نرخ یەک قوتی شیر مناڵ رەسیە ١٢ هەزار تا ١٥ هەزار، و ئەو چشتەیل تر وە دووقاتی
بەرزەو بوین.
